KIEGÉSZÍTŐ MELLÉKLET A 2015. ÉVI

EGYSZERŰSÍTETT ÉVES BESZÁMOLÓHOZ

A **HEGYEM NONPROFIT Korlátolt Felelősségű Társaság** 2010. április 28-án kelt Társasági szerződéssel jött létre. A Társaságot a területileg illetékes Fővárosi Törvényszék Cégbírósága 2010. május 11-én a 01-09-938607-es cégjegyzékszámon jegyezte be. A létesítő okirat legutóbbi módosítására a Társaság székhelyének megváltoztatása céljából 2016. április 20-án került sor, amelyet az illetékes Cégbíróság 2016. május 6-án jegyzett be. A Társaság a 1025 Budapest, Törökvész út 87-91. V. emelet alatti székhelyét -2016. május 6-ai módosítással- a 1021 Budapest, Modori utca 5. 3. ép. 1. ajtó alá, majd 2016. május 23-án a 2011 Budakalász, József A. utca 75. szám alá helyezte át, amely a jelen számviteli beszámoló készítésekor még cégbírósági bejegyzés alatt áll.

**A Társaság logója:**



**Tagok:**

* Dr. Gubacsi Attila – tulajdonosi részesedés 91,67%,
* Dr. Zsuga János – tulajdonosi részesedés 8,33%.

**Felügyelő bizottsági tagok:**

* Barta Balázs – elnök
* Bíró János – tag
* Lengyel Balázs – tag

A Társaság törzstőkéje 2015. január 18-áig 500 ezer forint, azaz ötszázezer forint volt, amelyet az Alapítók a megalakuláskor véglegesen a Társaság rendelkezésére bocsátottak. A Polgári Törvénykönyv alapján 2016. március 15. napjáig kötelezően elvégzett 2 500 ezer Ft tőkeemelés a Társaságnál 2014. december 8-án megtörtént, amely 2015. január 19-én került az illetékes Cégbíróság által bejegyzésre, mely naptól a Társaság törzstőkéje 3 millió forint, azaz hárommillió forint.

**A Társaság székhelye:** 2011 Budakalász, József A. utca 75.

A Társaság telephellyel nem rendelkezik. A Társaság egy fiókteleppel rendelkezik a 3373 Besenyőtelek, Fő utca 89. címen, melynek cégbírósági bejegyzése 2016. május 6-án történt meg 2016. április 20-ai hatállyal.

**A Társaság fő tevékenysége:**

Egyéb sporttevékenység (TEÁOR 9319’08), amely tevékenység bejegyzett közhasznúsági fokozata szerint közhasznú minősítéssel bír.

A Társaság könyvvezetése a számvitelről szóló 2000. évi C. törvény szerinti kettős könyvvitel keretében történik.

A Társaság egyszerűsített éves beszámolót készít a számviteli törvény 9.§-a alapján. Mérlegét a számviteli törvény 1. számú mellékletében meghatározott „A” változat szerint – figyelembe véve a 4. számú mellékletet –, valamint az eredmény-kimutatását a 2. számú melléklet alapján összköltség-eljárással „A” változat szerint készíti.

A 2015. évi egyszerűsített éves beszámoló a 2015.01.01 és a 2015.12.31-e közötti gazdálkodási időszak adatait öleli fel, az üzleti év hossza megegyezik a naptári évvel.

Költségeit az 5-ös számlaosztályban vezeti.

A mérlegkészítés napja a vállalkozó döntése alapján az üzleti év mérlegforduló napját (december 31.) követő május 28. napja, mely időpontig minden adat rendelkezésre állt a beszámoló elkészítéséhez, ezért nem vált indokolttá a mérlegkészítés napjának megváltoztatása.

A Társaság a könyvvezetésében minden adatot magyar forintban, a beszámolóban az adatokat ezer forintban mutatja ki. A Társaság a 2015. üzleti év tekintetében könyvvizsgálatra nem kötelezett.

A mérlegtételeket **a számviteli törvény alapján értékeli**, attól eltérő értékelést nem alkalmaz.

A beszámolót készítette:

Farkasné Kelemen Gabriella mérlegképes könyvelő

Cím: 1185 Budapest, Tapolcsányi u. 5.

Nyilvántartási szám: 193070

A Társaság képviseletében az egyszerűsített éves beszámoló aláírására jogosult személy: Dr. Gubacsi Attila vezető tisztségviselő (ügyvezető) (önálló képviselet), lakcíme: 1028 Budapest, Patakhegyi utca 17.

### Mérleghez kapcsolódó kiegészítés

A Társaság a tárgyévi beszámoló fordulónapján nem rendelkezik immateriális, valamint befektetett pénzügyi eszközökkel, így ezek értéke nulla forint, ugyanakkor a tárgyi eszközök között egyéb berendezésként, felszerelésként nullára leírt, kisértékű eszközöket, továbbá egyéb járműként egy személygépkocsit szerepeltet.

**Befektetett eszközök**

Az immateriális javaknak, a tárgyi eszközöknek a hasznos élettartam végén várható maradványértékkel csökkentett bekerülési értékét azokra az évekre osztja fel, amelyekben ezeket az eszközöket előreláthatóan használni fogják.

Nem számol el a vállalkozás terv szerinti értékcsökkenést a telek bekerülése után, és az üzembe nem helyezett beruházásnál, valamint a számviteli törvény szerint tiltott egyéb eszköz után.

Az amortizációt a cég negyedévente számolja el. A Társaság a számviteli törvény előírásainak megfelelően főkönyvi elszámolásában csak lineáris leírási módszert alkalmaz.

Az 100 ezer Ft egyedi beszerzési érték alatti tárgyi eszközök és immateriális javak egy összegben, azonnal leírásra kerülnek, a 200 ezer Ft alatti eszközök két év alatt.

A Társaság befektetett eszközeinek értéke a 2015. üzleti évben **724 ezer** forint, amely teljes egészében a tárgyi eszközök értékéből adódik.

*Immateriális javak*

A Társaság a tárgyévben immateriális javakkal nem rendelkezik.

*Tárgyi eszközök*

A tárgyi eszközök értéke: **724 ezer forint**.

 Adatok eFt-ban

|  |  |  |  |
| --- | --- | --- | --- |
| **Megnevezés** | **Bruttó érték** | Elszámolt értékcsökkenés | Nettó érték |
|  | **2015.nyitó** | **2015.csök-kenés** | **2015.növe-kedés** | **2015.záró** | **2015.nyitó** | **2015.csök-kenés** | **2015.növe-kedés** | **2015.záró** | **2014** | **2015** |
| Egyéb járművek | 2 908 | 0 | 0 | 2 908 | 2 122 | 0 | 582 | 2 704 | 786 | 204 |
| Irodai, igazgatási berendezések | 578 | 0 | 444 | 1 022 | 247 | 0 | 255 | 502 | 331 | 520 |
| Üzemkörön kívüli berendezések | 147 | 0 | 0 | 147 | 94 | 0 | 53 | 147 | 53 | 0 |
| Kis értékű tárgyi eszközök | 1 472 | 0 | 90 | 1 562 | 1 472 | 0 | 90 | 1 562 | 0 | 0 |
| **Összesen** | **5 105** | **0** | **534** | **5 639** | **3 935** | **0** | **980** | **4 915** | **1 170** | **724** |

A tárgyi eszközök közül értékesítés vagy más jogcímen kivezetésre nem került eszköz a tárgyévben.

*Befektetett pénzügyi eszközök*

###### A Társaság befektetett pénzügyi eszközökkel nem rendelkezik.

**Forgóeszközök**

A forgóeszközök mérlegfordulónapi értéke 2 915 ezer Ft, amely a követelések (1 358 eFt) és a pénzeszközök (1 557 eFt) értékéből adódik.

*Készletek*

A Társaság a mérlegfordulónapon készletekkel nem rendelkezett.

*Követelések*

A Társaság a mérlegben a követelést (ide értve a vállalkozás áruszállításból és szolgáltatásnyújtásból származó követeléseit, valamint egyéb követeléseket) – az elfogadott, az elismert összegben, illetve a már elszámolt értékvesztéssel csökkentett, az értékvesztés visszaírt összegével növelt könyv szerinti értéken mutatja ki.

A követelések beszámolóban szerepeltetett mérlegértéke 1 358 ezer Ft. A 2015. évi beszámoló mérlegfordulónapján a társaság devizás követeléssel nem rendelkezett.

A vevői követelések értéke 0 ezer Ft.

Az egyéb követelések (1 358 eFt) összege a következő tételekből tevődik össze:

|  |  |
| --- | --- |
| **Egyéb követelések** | **Összeg (eFt)** |
| Magánszemélyeknek folyósított kölcsön | 300 |
| Elszámolásra kiadott összeg | 1 000 |
| Szállítói túlfizetés | 58 |
| **Összesen**  | **1 358** |

Sem vevői követelésekre, sem az egyéb követelések értékére értékvesztés elszámolása nem vált indokolttá a 2015. évi beszámolóban. A követelések nyilvántartott értéke közül tárgyévben követelés kivezetésére, illetve egyéb jogcímen történő követelés leírásra nem került sor.

*Értékpapírok*

A Társaság forgatási célú értékpapírokkal nem rendelkezik.

*Pénzeszközök*

A pénzeszközök mérlegfordulónapi értéke 1 557 ezer Ft, amely a forintos házipénztár (269 eFt) és az OTP forintalapú elszámolási betétszámla (1 281 eFt), valamint egy PayPal számla (7 eFt) fordulónapi értékeiből tevődik össze.

A Társaság a 2015. évben devizás pénzeszközökkel nem rendelkezik.

**Aktív időbeli elhatárolások**

A Társaságnak aktív időbeli elhatárolása a tárgyévben 66 ezer forint összegben keletkezett, amelyből a 2015. évi bevételek aktív időbeli elhatárolásaként 65 ezer forint (kamatbevételek), valamint a tárgyévi költségek aktív időbeli elhatárolásainak (domain beszerzés) 1 ezer forint összegéből ered.

###### Saját tőke

A saját tőke összege 3 249 ezer Ft, amely a jegyzett tőkéből (3 000 ezer Ft), az eredménytartalékból (3 762 eFt) és a tárgyévi mérleg szerinti eredményből (mínusz 3 513 eFt) áll. A Társaság a 2015. üzleti évben nem rendelkezik tőketartalékkal, lekötött tartalékot nem képzett, és értékelési tartaléka nem keletkezett.

###### Céltartalékok

A Társaság a tárgyévben céltartalékot nem képzett.

**Kötelezettségek**

A kötelezettségek összege 382 ezer Ft, amely teljes egészében rövid lejáratúnak minősül.

A rövid lejáratú kötelezettségek 382 ezer Ft-os összegéből 353 ezer Ft szállítói tartozás, és 29 ezer Ft az egyéb rövid lejáratú kötelezettség, mely a következő tételekből áll:

|  |  |
| --- | --- |
| **Egyéb rövid lejáratú kötelezettségek** | **Összeg (eFt)** |
| Személyi jövedelemadó  | 2 |
| Egészségügyi hozzájárulás | 3 |
| Cégautóadó | 24 |
| **Összesen** |  **29** |

Az alapítókkal szembeni a tárgyévben kötelezettségek nem álltak fenn. A tőkeemeléshez szükséges pénzbeli hozzájárulás rendelkezésre bocsátása és ezzel egyidejűleg az erre vonatkozó társasági szerződés módosítása 2014. december 8-án megtörtént, azonban a módosítás cégbírósági bejegyzésére 2015. január 19-én került sor.

###### Passzív időbeli elhatárolások

Passzív időbeli elhatárolás a tárgyévben 74 ezer Ft értékben került elszámolásra, amely teljes összegében a költségek, ráfordítások passzív időbeli elhatárolásából, azon belül telefon-, internet és egyéb költségek elszámolásából ered.

A mérleg főösszeg egyezően **3 705 ezer** forint.

### Eredmény-kimutatáshoz kapcsolódó kiegészítés

###### Értékesítés nettó árbevétele

A HEGYEM Nonprofit Kft. tárgyévi vállalkozási tevékenységből származó belföldi, ill. export értékesítési árbevétele nem keletkezett. A Társaság a tárgyévben csak és kizárólag közhasznú tevékenységből származó bevételt realizált.

###### Egyéb bevételek

Az egyéb bevételek 2 535 ezer Ft-os összege, amely a következő tételekből tevődik össze:

|  |  |
| --- | --- |
| **Egyéb bevételek** | **Összeg (eFt)** |
| Pályázattal kapott visszafizetési kötelezettség nélküli támogatások | 800 |
| Magánszemélyektől visszafizetési kötelezettség nélkül kapott pénzügyi támogatások | 234 |
| Gazdálkodó szervezetektől visszafizetési kötelezettség nélkül kapott pénzügyi támogatások | 1 497 |
| Különféle egyéb bevételek | 4 |
| **Összesen** | **2 535** |

###### Anyagjellegű ráfordítások

Az anyagjellegű ráfordítások összege 2 901 ezer Ft, amely az alábbi tételekből tevődik össze:

|  |  |
| --- | --- |
| **Anyagjellegű ráfordítások** | **Összesen (eFt)** |
| Anyagköltségek összesen | 1 064 |
| Igénybevett szolgáltatások összesen | 1 691 |
| Egyéb szolgáltatások összesen | 146 |
| Összesen | **2 901** |

**Személyi jellegű ráfordítások**

Személyi jellegű ráfordítások összege 754 ezer Ft. A tárgyévben a Társaság által szellemi állományban foglalkoztatottak átlagos statisztikai létszáma 1 fő.

|  |  |
| --- | --- |
| **Személyi jellegű ráfordítások** | **Összesen (eFt)** |
| Bérköltség összesen | 463 |
| Összes személyi jellegű egyéb kifizetés | 126 |
| Bérjárulékok összesen | 165 |
| **Összesen** |  |

###### Értékcsökkenési leírás

Az értékcsökkenési leírás elszámolt összege 980 ezer Ft, amely a terv szerinti értékcsökkenési leírásból (890 eFt) és a kisértékű tárgyi eszközök egy összegben (90 eFt) történő elszámolásából adódik.

**Egyéb ráfordítások**

Az egyéb ráfordítások összege 1 682 ezer Ft, amely az alábbi tételekből tevődik össze:

|  |  |
| --- | --- |
| **Egyéb ráfordítások** | **Összeg (eFt)** |
| Késedelmi pótlék | 2 |
| Közlekedési bírság | 63 |
| Gépjárműadó | 6 |
| Cégautóadó | 132 |
| Nonprofit szervezetnek adott pénzbeli támogatás | 1 430 |
| Különféle egyéb ráfordítások | 49 |
| **Összesen** | **1 682** |

Az üzemi (üzleti) tevékenység eredménye a fentiek által **mínusz 3 782 eFt** (veszteség).

**Pénzügyi műveletek**

A pénzügyi műveletek bevételei 117 ezer Ft, amely kizárólag magánszemélyektől kapott kamatokból áll.

A tárgyévben pénzügyi műveletek ráfordításai nem kerültek elszámolásra.

A pénzügyi műveletek eredménye a fentiek alapján **117 ezer Ft** (nyereség), ezáltal a szokásos vállalkozási eredmény **mínusz 3 665 ezer Ft** (veszteség).

###### Rendkívüli műveletek

A Társaságnak a tárgyévben rendkívüli bevétele 400 ezer Ft értékben keletkezett, amely teljes egészében szállítói tartozás elengedéséből áll.

A rendkívüli ráfordítások értéke 248 ezer Ft, amely teljes egészében térítés nélkül átadott eszközök nyilvántartás szerinti értékéből tevődik össze:

|  |  |
| --- | --- |
| **Rendkívüli ráfordítások** | **Összeg (eFt)** |
| Térítés nélkül átadott élelmiszer, vitamin, táplálék-kiegészítők értéke | 229 |
| Térítés nélkül átadott könyv, újság, folyóirat | 3 |
| Térítés nélkül átadott takarító-, tisztítószer | 15 |
| Térítés nélkül átadott egyéb eszköz | 1 |
| **Összesen** | **248** |

Így a rendkívüli eredmény **152 ezer Ft** (nyereség).

Az adózás előtti eredmény a fentiek alapján **mínusz 3 513 ezer Ft** (veszteség).

###### Társasági adó

A Társaság a tárgyévben nem végzett vállalkozási tevékenységet. Tárgyévi adózás előtti eredménye **mínusz 3 513 ezer Ft** (veszteség), amely teljes egészében a Társaság közhasznú tevékenységeiből származik.

A Társaság vállalkozási tevékenységének eredménye után számított **adóalap 0 ezer Ft**, ezáltal a Társaságnak a normál társasági adózás szabályai alapján, a vállalkozási tevékenysége után számított társasági adófizetési kötelezettsége nem keletkezett.

A fentiek alapján **HEGYEM Nonprofit Korlátolt Felelősségű Társaság** a 2015. üzleti évet **mínusz 3 513 ezer Ft** (veszteség) adózott eredménnyel zárta.

A fentiekre tekintettel a Társaság 2015. évi mérleg szerinti eredménye **mínusz 3 513 ezer** forint volt (veszteség). A teljes mérleg szerinti eredmény az eredménytartalékba kerül átvezetésre.

###### Környezetvédelem

A vállalkozás a környezet védelmét közvetlenül szolgáló tárgyi eszközökkel nem rendelkezik.

A gazdálkodónak a tárgyévben környezetvédelmi kötelezettsége nem keletkezett, ezzel kapcsolatban költséget, ráfordítást nem számolt el.

A környezet védelmét szolgáló jövőbeni költségek fedezetére a tárgyévben céltartalékot nem képzett, a mérlegben meg nem jelent környezetvédelmi, helyreállítási kötelezettsége nincsen. A vállalkozás veszélyes hulladékot, környezetre káros anyagot nem termel, nem tárol.

**Vagyoni, pénzügyi és jövedelmezőségi helyzet mutatói**

1. Eladósodottsági mutató = ( Kötelezettségek / Saját tőke ) X 100

( 382 / 3 249 ) X 100 = 11,76%

1. Tőkeerősség = ( Saját tőke / Mérlegfőösszeg ) X 100

( 3 249 / 3 705) X 100 = 87,69 %

1. Likviditási mutató = ( Forgóeszközök / Rövid lejáratú kötelezettségek ) X 100

( 2 915 / 382 ) X 100 = 7,63

1. Likviditási gyorsráta = (Forgóeszközök – Készletek / Rövid lejáratú kötelezettségek) X 100

( /2 915 – 0/ / 382 ) X 100 = 7,63

Budapest, 2015. május 28.

|  |  |
| --- | --- |
|  | ………………………………………………………….Vállalkozás képviselője |